armvectores/hy_wikipedia_2023 huggingface dataset:
Լյուդմիլա Բազարևիչ

Լյուդմիլա Սերգեևնա Բազարևիչ (ռուս.՝ Людмила Сергеевна Базаревич, օրիորդական ազգանունը՝ Կուկանովա (Куканова), հուլիսի 2, 1939(1939-07-02), Մոսկվա, ԽՍՀՄ), խորհրդային բասկետբոլիստուհի, աշխարհի կրկնակի չեմպիոն, ԽՍՀՄ սպորտի վաստակավոր վարպետ (1964)։ Կարիերան ավարտել է 1974 թվականին։ ԽՍՀՄ պաշտոնական մրցումներում յոթ մեդալ է նվաճել։


== Մարզական նվաճումներ ==
աշխարհի չեմպիոն (2) — 1964, 1967
Եվրոպայի չեմպիոն (5) — 1962, 1964, 1966, 1968, 1970
ունիվերսիադայի արծաթե մեդալակիր (1) — 1961
ԽՍՀՄ չեմպիոն (1) — 1959
ԽՍՀՄ առաջնությունների բրոնզե մեդալակիր (2) — 1962, 1963
ԽՍՀՄ ժողովուրդների սպարտակիադայի հաղթող (1) — 1959
ԽՍՀՄ ժողովուրդների սպարտակիադայի բրոնզե մեդալակիր (1) — 1963
սպորտի վետերանների համաշխարհային խաղերի հաղթող — 1998
աշխարհի վետերանների առաջնության չեմպիոն — 2003
աշխարհի վետերանների առաջնության արծաթե մեդալակիր — 2007
Եվրոպայի վետերանների առաջնության չեմպիոն — 2002


== Ծանոթագրություններ ==


== Արտաքին հղումներ ==
Պրոֆիլը FIBA-ի կայքում
Լյուդմիլա Սերգեևնա Բազարևիչ
Լյուդմիլա Սերգեևնա Բազարևիչ
Լյուդմիլա Սերգեևնա Բազարևիչ/Կուկանովա


== Աղբյուրներ ==
Генкин З. А. Баскетбол։ Справочник / Авт.-сост. З. А. Генкин, Е. Р. Яхонтов. — М.։ Физкультура и спорт, 1983. — էջ 224
Ջրային մարզաձևերի պալատ (Բաքու)

Ջրային մարզաձևերի պալատ (ադրբ.՝ Su İdmanı Sarayı), գտնվում է Բաքվի բուլվարի նոր մասում և ունի 72000 քառակուսի մետր ընդհանուր մակերես։ Lիովին համապատասխանում է լողի միջազգային ֆեդերացիայի պահանջներին։ 2015 թվականի հունիսին պալատում անցկացվել են լողի, սինխրոն լողի և ջրացատկի մրցումներ՝ Առաջին Եվրոպական խաղերի շրջանակներում։


== Պատմություն ==
2012 թվականի օգոստոսի 30-ին Ադրբեջանի նախագահ Իլհամ Ալիևը հրամանագիր Է ստորագրել Բաքու քաղաքում ջրային սպորտի պալատ կառուցելու մասին։ 2012 թվականի պետական բյուջեով նախատեսված նախագահի պահուստային ֆոնդից պալատի նախագծման և կառուցման համար Ադրբեջանի երիտասարդության և սպորտի նախարարությանը նախապես հատկացվել է 5 միլիոն մանաթ։ Պալատի նախագծման աշխատանքներն ավարտվել են հարավկորեական Securo CO ընկերության կողմից։
2013 թվականի ապրիլի 19-ին Իլհամ Ալիևի մասնակցությամբ տեղի ունեցավ ջրային մարզաձևերի պալատի հիմնարկեքի արարողությունը։

Ջրային մարզաձևերի պալատում առկա են երեք լողավազաններ։ Հիմնական ավազանի երկարությունը 50 է, լայնությունը՝ 25, խորությունը՝ 2,5 մետր։ Այս լողավազան նախատեսված է մրցույթի տարբեր ջրային սպորտի տեղական և միջազգային մակարդակով։
Ջրացատկի հիմնական սրահում գտնվող լողավազանի երկարությունը կազմում է 25 մետր, լայնությունը՝ 20 մետր։ Այստեղ կառուցվել է 5-քայլանոց պլատֆորմ՝ 1, 3, 5, 7,5 և 10 մետր բարձրությունից ջրացատկի համար։ Պալատում գործելու են նաև ֆիթնես սրահներ, ռեստորան, կոնֆերանս դահլիճներ, գրասենյակներ, հանդերձարաններ, ծառայողական և օժանդակ շինություններ։ Բացի այդ, ջրային մարզաձևերի պալատի տարածքում կառուցվում են օժանդակ շենքեր և կայաններ, 500 ավտոմեքենայի համար նախատեսված վերգետնյա կայան։ Նշվում է, որ պալատում անցկացվող մրցումներին կարող են հետևել 6 հազար հանդիսականներ։
2015 թվականի ապրիլի 20-ին տեղի ունեցավ ջրային մարզաձևերի պալատի բացումը։ Բացման արարողությանը մասնակցել են Ադրբեջանի Հանրապետության նախագահ Իլհամ Ալիևը և նրա կինը՝ Բաքու-2015 Առաջին Եվրոպական խաղերի կազմակերպչական կոմիտեի նախագահ Մեհրիբան Ալիևան։


== Ծանոթագրություններ ==
Կուդինովո (գյուղ, Նոգինսկի շրջան)

Կուդինովո (ռուս.՝ Куди́ново), գյուղ Ռուսաստանի Մոսկվայի մարզի Նոգինսկի շրջանի կազմում։
Բնակչությունը 2005 թվականին գրանցված տվյալներով կազմում էր 2977 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այուկաշևո

Այուկաշևո (ռուս.՝ Аюкашево, բաշկիրերեն՝ Айыуҡаш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 205 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարձակում (ֆիլմ)

«Հարձակում» (հոլ.՝ De Aanslag) նիդերլանդական ֆիլմ։ Հարի Մուլիշի ստեղծագործության էկրանավորում է։  «Օսկար» մրցանակ է ստացել օտարալեզու լավագույն ֆիլմ անվանակարգում։


== Սյուժե ==
Ֆիլմը պատմում է հոլանդացի Անտոն Ստեյենվիյկի կյանքի 40 տարիների մասին։ Իրադարձությունները զարգանում են Երրորդ ռեյխի կողմից պաշարված Նիդերլանդներում։ Անտոնի ընտանիքը լսում է, թե ինչպես է ինչ որ մեկը կրակում կոլլաբորացիոնիստի վրա և տեսնում են, թե ինչպես են հարևանները նրա մարմինը քաշ տալիս իրենց տան մոտ։ Ընտանիքին ձերբակալում են և գնդակահարում, իսկ տասներկուամյա տղային տանում են ոստիկանության բաժանմունք։ Տարիներ անց՝ Անտոնը բժիշկ է դառնում, ընտանիք է ունենում։ Սակայն այդ ճակատագրական գիշերը նա չի կարողանում մոռանալ։ Պատահաբար նա իմանում է այդ դեպքերի մանրամասները։


== Մրցանակներ ==
«Ոսկե գլոբուս» մրցանակ՝ լավագույն օտարալեզու  ֆիլմի համար


== Դերերում ==
Դերեկ Դը Լինտ
Մարկ վան Ուխելեն
Մոնիկ Վան Դը Վեն
Ջոն Կրաայկամպ
Խուբ վան դեր Լյուբե
Էլի Վելեր
Ինա վան դեր Մոլեն
Ֆրանս Վորստման
Էդա Բարենդս
Կասպար Դը Բոեր


== Նկարահանող խումբ ==
Ռեժիսոր՝ Ֆոնս Ռադեմակերս
Սցենար՝ Ժերար Սոետեման,Տեո Վան դը Սանդե
Պրոդյուսեր՝ Ֆոնս Ռադեմակերս
Նկարիչ՝ Դորուս Վան Դեր Լինդեն
Կոմպոզիտոր՝ Ջուրիան  Անդրիսեն
Մոնտաժ՝ Կիիս Լինխորստ
Հագուստներ՝ Ան Մարի Վան Բևերվիյկ


== Ծանոթագրություններ ==


== Արտաքին հղումներ ==
«Հարձակում»(անգլ.) ֆիլմը Internet Movie Database կայքում
Սան Նիկոլո դի Կոմելիկո

Սան Նիկոլո դի Կոմելիկո (իտալերեն՝ San Nicolò di Comelico), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 405 մարդ (2007), բնակչության խտություն՝ 17 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 32040։ Հեռախոսային կոդ՝ 0435։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0435 62314


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օրիոլո Ռոմանո

Օրիոլո Ռոմանո (իտալերեն՝ Oriolo Romano) , կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 3590 մարդ(ըստ 2006 թվականի տվյալների), բնակչություն խտությունը՝ 151,85 մարդ/կմ²։ Տարածքը՝ 19,23 կմ²։ Փոստային ինդեքս՝ 01010։ Հեռախոսայիյն կոդ՝ 06։
Քաղաքի հովանավոր սուրբը Սուրբ Գևորգն է (San Giorgio), որի տոնը ամեն տարի նշվում է ապրիլի 23-ին։


== Ծանոթագրություններ ==
(1708) Պոլիտ

(1708) Պոլիտ (անգլ.՝ Polit), աստերոիդ աստերոիդների հիմնական գոտում։ Հայտնաբերվել է 1929 թվականի դեկտեմբերի 1-ին Խոսե Կոմաս-Սոլայի կողմից Բարսելոնայում։
Միջին հեռավորությունը Արեգակից կազմում է 2,914354 ա. մ., առավելագույնը մոտենում է 2,0212 ա. մ. հեռավորության վրա և հեռանում 3,8075 ա. մ.։ Արեգակի շուրջ մեկ ամբողջական պտույտ է կատարում 1817,24 երկրային օրվա ընթացքում, իր ուղեծրով շարժվելով միջինում 0,198103 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1708) Պոլիտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոլևոյ (գյուղ, Դիվեևսկի շրջան)

Պոլևոյ (ռուս.՝ Полевой), գյուղ Ռուսաստանի Նիժնի Նովգորոդի մարզի Դիվեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բյուրականյան առաջին շրջահայություն

Բյուրականյան առաջին շրջահայություն, Մարգարյանի շրջահայություն (անգլ.՝ First Byurakan Survey, FBS, Markarian survey), 1965-1980 թվականներին Բյուրականի աստղադիտարանի ակադեմիկոս Բենիամին Մարգարյանի և իր աշխատակիցների կողմից իրականացրած շրջահայություն, որն աշխարհում ամենամեծ սպեկտրային շրջահայությունն է և ծածկում է հյուսիսային երկնքի մեծ մասը։ Շրջահայությունը ներառում է մոտակա տիեզերքի ամենամեծ ուսումնասիրությունը և 20-րդ դարի աստղաֆիզիկայի ամենամեծ ձեռքբերումներից մեկն է։ Այն իր բնույթով եզակի է և ակտիվ գալակտիկաների որոնման առաջին կանոնավոր ծրագիրն է, որի արդյունքում հայտնաբերվել է գերմանուշակագույն ավելցուկով 1500 գալակտիկա (Մարգարյանի գալակտիկաներ)։
Մարգարյանի շրջահայությունը թվայնացվել է 2002-2005 թվականներին (Digitized First Byurakan Survey, DFBS)։ Արդյունքում 2000 լուսանկարչական թիթեղների վրա և թվային տեսքով պահպանվել են 20 միլիոն երկնային մարմինների սպեկտրալ տվյալները։
2011 թվականին Մարգարյանի շրջահայությունը գրանցվել է ՅՈՒՆԵՍԿՕ-ի «Աշխարհի հիշողություն» ծրագրի միջազգային ռեգիստրում (անգլ.՝ Memory of the World International Register)։


== Ծանոթագրություն ==
Ռոբերտո Խիմենես Գագո

Ռոբերտո Խիմենես Գագո  (իսպ.՝ Roberto Jiménez Gago, փետրվարի 10, 1986(1986-02-10), Մադրիդ, Իսպանիա), իսպանացի ֆուտբոլիստ «Ռեալ Վալյադոլիդ» ակումբի դարպասապահ։


== Կարիերա ==
Ռոբերտոն «Ատլետիկո»-ի սան է։ Առաջին թիմում նորամուտ է ունեցել «Օսասունա ՄՄ»-ի դեմ խաղում։ 2007/08 մրցաշրջանի մնացած մասը վարձակալությամբ է անցկացրել «Խիմնաստիկ Տառագոնա»-ում։
2008 թվականի հուլիսին Ռոբերտո Խիմենեսը «Ռեկրեատիվո ՖԱ»-ում Ֆլորան Սինամա Պոնգոլյա տրանսֆերի մաս էր։ 2009 թվականին հուլիսի 13-ին Ռոբերտոն վերադարձել է «Ատլետիկո Մադրիդ»։ Գործարքի գումարը կազմել է 1 միլիոն եվրո, պայմանագիրը կնքված է եղել 3 տարով։
2010 թվականին հունիսի 5-ին դարձել է Լիսաբոնի «Բենֆիկա» ակումբի խաղացող, տրանսֆերը կազմել է 8 միլիոն եվրո։ Օգոստոսի 7-ին նորամուտն է նշել  Պորտուգալիայի սուպերգավաթում՝ «Պուրտու»-ի դեմ խաղում, որտեղ նրա թիմը պարտվել է 0։2 հաշվով։
«Վիտորիա»-ի դեմ խաղում նա առաջին խաղակեսի սկզբում փոխարինել է Ժուլիո Սեզարին, որը հեռացվել էր դարպասապահի գոտում կանոնների խախտման համար։ Ռոբերտոն փոխարինման  է դուրս եկել և հետ է մղել Ուգու Լեալից 11 մետրանոց հարվածը՝ կարողանալով անառիկ պահել իր դարպասը։ 2010/2011 մրցաշրջանի ավարտին պարտվել է Էդուարդու Կառվալյուին և Արթուր Մորաեսին։
2011 թվականին օգոստոսի 1-ին Ռոբերտո Խիմենեսը վերադարձել է «Ռեալ  Սարագոսա»։ Տրանսֆերի գումարը կազմել է 8 միլիոն եվրո։ Իր առաջին մրցաշրջանում առաջնությունում խաղացել է 38 խաղ։ Նրա թիմը դուրս մնալուց խուսափել է ամենավերջին խաղաշրջանում։  
2013 թվականին հուլիսի 26-ի Ռոբերտոն վերադարձել է «Ատլետիկո Մադրիդ», ստորագրել է չորսամյա պայմանագիր և միանգամից վարձակալության է տրվել Հունաստանի «Օլիմպիակոս»-ին։ 2013 թվականի նոյեմբերի 5-ին Ռոբերտոն հիմնական կազմում հանդես է եկել նախկին «Բենեֆիկա» ակումբի դեմ, որին «Օլինպիակոս»-ը ՈՒԵՖԱ Չեմպիոնների Լիգայում հաղթել էր 2:0 հաշվով։
2016 թվականին հունիսի22-ին Ռոբերտոն տեղափոխվել է «Էսպանյոլ»։ Տրանսֆերի գումարը կազմել է 3 միլիոն եվրո։ Ֆուտբոլիստը կատալոնական ակումբի հետ պայմանագիր է կնքել մինչև 2019 թվականի գարուն։ 2016/17 մրցաշրջանում 31-ամյա ֆուտբոլիստը կատալոնական ակումբի կազմում Պրիմերայում մասնակցել է 4 հանդիպման, բաց է թողել 9 գոլ և կատարել է 10 սեյվ։
2017 թվականին հուլիսի 5-ին վարձակալության իրավունքով տեղափոխվել է «Մալագա»։


== Ձեռքբերումներ ==
Օլիմպիակոս (Պիրեյոս)

Հունաստանի չեմպիոն՝ 2013/14, 2014/15, 2015/16
Հունաստանի գավաթի գավաթակիր՝ 2014/15Բենեֆիկա (Լիսաբոն)

Պորտուգալիայի գավաթի գավաթակիր՝ 2010/11


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ռոբերտո Խիմենես Գագո պրոֆիլը BDFutbol կայքում
Վիճակագրությունը UEFA.com կայքում
Պուրիտաններ (օպերա)

Պուրիտաններ (իտալերեն՝ I puritani), Վինչենցո Բելլինիի օպերա երեք գործողությամբ, իտալացի երգահանի վերջին ավարտված ստեղծագործությունը։ Իտալերեն լիբրետտոն Կարլո Պեպոլիի՝ ֆրանսիացի դրամատուրգներ Ժակ-Ֆրանսուա Անսելոյի և Ժոզեֆ-Քսավիեր Սանտինի «Կլորգլխանիներն ու կավալերները» պիեսի հիման վրա։ Առաջնախաղը կայացել է 1835 թ. հունվարի 25-ին Փարիզի «Իտալական թատրոնում»։ Դասվում է Բելլինիի լավագույն ստեղծագործությունների թվին, այսօր էլ պարբերաբար բեմադրվում է հայտնի օպերային թատրոններում։
Ահաբեկչություն «Թևեր» Ռոք-փառատոնում

Ահաբեկչություն «Թևեր» Ռոք-փառատոնում, տեղի է ունեցել 2003 թվականի հուլիսի 5-ին «Տուշինսկայա» մետրոյի և Մոսկվայի Տուշինի օդանավակայանի մոտ։


== Ահաբեկչություն ==
Պաշտոնական վարկածի համաձայն՝ «Թևեր» փառատոնում իրեն պայթեցրել է 20-ամյա չեչեն Զուլիհան Էլիխաջիևան։ Նա գործի է դրել պայթուցիկ սարքը, սակայն այն չի պայթել։ 15 րոպե անց Էլիխաջիևայից մի քանի քայլ հեռավորության վրա իրեն պայթեցրել է մեկ այլ մահապարտ ահաբեկիչ՝ 26-ամյա Զինաիդա Ալիևան։


== Զոհեր ==
Պայթյունի հետեւանքով 11 մարդ զոհվել է տեղում, իսկ առնվազն 60-ը տարբեր աստիճանի վնասվածքներով տեղափոխվել են Մոսկվա քաղաքի հիվանդանոցներ։ Չորս վիրավորներ հետագայում մահացել են պայթյունի հետևանքով ստացած վնասվածքներից։


== Հիշողություն ==
Երկրորդ մահապարտի իրականացրած պայթյունի վայրում  տեղադրվել է ահաբեկչության զոհերի անուններով հուշաքար։


== Ծանոթագրություններ ==
Յոնաս Երեբկո

Յոնաս Երեբկո (շվեդերեն՝ Jonas Jerebko, մարտի 2, 1987(1987-03-02), Բուրոս), շվեդ պրոֆեսիոնալ բասկետբոլիստ, հարձակվող։ Հանդես է եկել Բասկետբոլի ազգային ասոցիացիայի (NBA) «Բոստոն Սելտիքս» («Boston Celtics»), «Դետրոյտ Պիստոնս» («Detroit Pistons»), «Յուտա Ջազ» («Utah Jazz»), «Գոլդեն Սթեյթ Վորիորզ» («Golden State Warriors») ակումբների թիմերում։ NBA-ի մրցախաղերին մասնակցած առաջին շվեդ բասկետբոլիստն է։ 2007 թվականին նավաճել է Շվեդիայի չեմպիոնի տիտղոսը։ Վերջին երկու տարեշրջաններում՝ 2019-2021 թվականներին խաղացել է ռուսական «Խիմկի» ակումբի թիմի կազմում։
Հասակը՝ 208 սանտիմետր։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում(անգլ.)
Tape art

Tape art (սքոթչ արտ), պատկերի ստացում սքոթչի օգնությամբ։
Ժամանակակից արվեստում սքոթչի կիրառման ոլորտը բավականին տարաբնույթ է՝ գծանկար, կոլաժ, ինստալյացիա, քանդակագործություն, գրաֆիտի և այլն։
Tape art-ը Սթրիթ արտի տարատեսակ է, սակայն հաճախ օգտագործվում է շինություններում՝ նկատի առնելով փողոցային միջավայրում նյութի անհարատևությունը։ Սքոթչը նկարիչների համար որպես նյութ ունի մի շարք առավելություններ՝ կիրառման շարժունակություն, թեթևություն, ամրություն ։


== Պատմություն ==
Tape Art շարժումն առաջացել է 1989 թվականին Ռոդ Այլենդ նահանգի Փրովիդենս քաղաքում մեծ մասշտաբներ ունեցող համատեղ նկարների տեսքով, որոնք հասարակական վայրերում ստեղծել են Tape Art Crew խմբի անդամները։ 90-ականների կեսերից սկսած արվեստի այս տեսակը տարածվել է Եվրոպայում։
Tape Art Crew խումբը շարունակել է զարգանալ տվյալ ուղղությամբ․ վերջինիս անդամները ստեղծել են ավելի քան 500 հասարակական և հազարից ավելի ոչ մեծ արվեստի գործեր։
2016 թվականի հոկտեմբերին Բեռլինում կազմակերպվել է «Tape Art Convention»-ի առաջին միջազգային ցուցահանդեսը։ Այն կայացել է Բեռլինի Neurotitan պատկերասրահում, որին մասնակցել է գերմանացի նկարիչների Tape That, խումբը, ինչպես նաև այնպիսի միջազգային նկարիչներ, ինչպիսին են Բուֆ Դիսը, Սլավա Օստապը, Բենջամին Մյորֆին և Մաքս Զորնը։


== Առանձնահատկություն ==
Սքոթչով պատրաստված նկարներն այլընտրանք են նրանց համար, ովքեր ուզում են զբաղվել սթրիթ արտով՝ առանց շենքերը վնասելու։ Բուֆ Դիսը նշում է, որ օրենքի ներկայացուցիչները պարզապես չգիտեն ինչպես արձագանքել սքոթչ արտի նկարիչների ստեղծագործություններին, երբ հասկանում են, որ յուրաքանչյուր պատկեր կարելի է պոկել մի քանի րոպեի ընթացքում, ընդ որում՝ ընդհանրապես չվնասելով այն մակերևույթը, որի վրա վերջինս ստեղծվել է։ «Tape art»-ի ինստալյացիաները ստեղծվում են բավականին արագ և գրեթե անաղմուկ, ինչը փողոցում ևս մեկ առավելություն է արտ-ինտերվենցիայի համար։
Սքոթչից պատրաստված նկարներն առանձնանում են իրենց կիրառելիությամբ։ Եթե անհրաժեշտ է նման նկերը տանել ցուցահանդեսի, կտավը կարելի է պարզապես փաթաթել գլանի տեսքով և հասցնել այնտեղ, ուր պետք է։ Այս կերպ մեկ անգամով կարելի է տեղափոխել միանգամից մի քանի նկար։ Գույնի հագեցվածությունը նկարիչները ստեղծում են սքոթչի բազմաշերտ սոսնձման միջոցով։
Արվեստի այս տեսակում կարճ ժամանակում կարելի է սովորել պատրաստել հետաքրքիր աշխատանքներ, այդ պատճառով սքոթչ արտի մի քանի ներկայացուցիչներ անցկացնում են վարպետաց դասեր, որտեղ սովորեցնում են սքոթչի հետ աշխատելու նրբությունները։
Աշխատանքի օրինակներ

		
		
		
		
		
Նկարիչների ցանկ

Ostap
Mark Jenkins
TAPE OVER
Max Zorn
LaMia
Mark Khaisman Archived 2009-10-26 at the Wayback Machine.
Evgeny Selyankin
Sonya & Bronya
Buff Diss
Aakash Nihalani
Rebecca Ward Archived 2018-08-04 at the Wayback Machine.
Pauline Fillioux
Tirtzah Bassel
El Bocho
ROB


== Ծանոթագրություններ ==


== Արտաքին հղումներ ==
tape-art.de
Tape Art Society
klebebande-berlin.com
tapeart-nz.com Archived 2020-11-29 at the Wayback Machine.
[1] Archived 2019-05-10 at the Wayback Machine.
http://tapeover.berlin/
Tape Art Blog
Selfmadecrew
Ջուլիա Գրանթ

Ջուլիա Գրանթ (անգլ.՝ Julia Boggs Dent-Grant, հունվարի 26, 1826(1826-01-26), Սենթ Լուիս, Միսսուրի, ԱՄՆ - դեկտեմբերի 14, 1902(1902-12-14), Վաշինգտոն, Կոլումբիայի շրջան, ԱՄՆ), ԱՄՆ 18-րդ նախագահ Ուլիսես Գրանթի կինը, ԱՄՆ-ի առաջին տիկինը 1869-1877 թվականներին։


== Կենսագրություն ==
Ջուլիան ծնվել է Սենթ Լուիսում, գնդապետ Ֆրեդերիկ Դենթի և Էլեն Ուրենշել-Դենթի ընտանիքում։ Մանկուց տառապում է շլությամբ։ Մանկության հիշողություններում նա ասել է․ «Արևի, ծաղիկների և ժպիտների մեկ երկար ամառ»։ Սովորել է Սենթ Լուիսի տիկին Մեյրուսի գիշերօթիկ դպրոցում։


== Ամուսնություն և ընտանիք ==
Գրանտը մի քանի անգամ առաջարկույթուն է արել Ջուլիային նախքան համաձայնություն ստանալը։
Ջուլիա Դենթը և Ուլիս Գրանթը ամուսնացել են 1848 թվականի օգոստոսի 22-ին։ Գրանթի ծնողները հրաժարվել են ներկա գտնվել հարսանիքին, քանի որ Դենթերները ստրկատերեր են եղել։ Բայց Ջուլիայի հետ հարաբերությունները կարգավորվել են։
Ամուսնությունից հետո Ջուլիան հաճախ ուղեկցել է իր ամուսնուն ռազմական գործուղումների ժամանակ։ 1852 թվականին, երբ Ուլիսին արևմտյան հրամանատար նշանակեցին, Ջուլիան վերադարձավ իր ծնողների տուն։
Գրանթ ամուսիններն ունեցել են երեք որդի և մեկ դուստր․
Ֆրեդերիկ ԴենթԳրանթ (1850-1912)՝ զինվոր, պաշտոնյա
Ուլիս Գրանթ կրտսեր (1852-1929)՝ իրավաբան
Էլեն Ուրենշել Գրանթ (1855-1922)՝ տնային տնտեսուհի
Ջեսի Ռութ Գրանթ (1858-1934)՝ ինժեներ


== Քաղաքացիական պատերազմ ==
Գրանտն աշխատում էր հոր կաշվե խանութում, երբ քաղաքացիական պատերազմի ժամանակ նրան, որպես կամավոր կանչեցին։ Ջուլիան փորձում էր ամուսնու հետ լինել։


== Առաջին տիկին ==
1869 թվականին Ջուլիա Գրանթը դարձավ Սպիտակ տան տիրուհին, նա այդ տարիները իր կյանքի «երջանիկ ժամանակահատված» էր անվանում։ 1874 թվականին տեղի է ունեցել դստեր հարսանիքը։ Ժամանակակիցները նշել են նրա հանդերձանքը, զարդերը, մետաքսն ու ժանյակները։
Երբ Ջուլիան առաջարկել է իր շլության ուղղման համար վիրահատություն կատարել, նախագահ Գրանթն ասել է, որ «սիրում է նրան հենց այսպիսին»։


== Նախագահությունից հետո ==
Սպիտակ տունը լքելուց հետո ամուսինները շուրջերկրյա ճանապարհորդություն են կազմակերպել։ Ջուլիան հաճույքով էր հիշում այդ ուղևորությունը։ Այս ճանապարհորդության առանձնահատկությունը Վինձոր ամրոցում նրանց համար կազմակերպված Վիկտորիայի ընթրիքն էր։ Նրանց ընդունել են նաև Ճապոնիայի կայսրն և նրա կինը՝ Հարուկոն Մեյձի պալատում։
1884 թվականին ամուսինները սնանկացել են։
1900 թվականին Ջուլիան գրել է «Ջուլիա Գրանթի անձնական հուշերը» ինքնակենսագրական գիրքը, որը հրապարակվել է միայն 1965 թվականին։


== Մահ ==
Ջուլիա Գրանտը մահացել է 1902 թվականի դեկտեմբերի 14-ին Վաշինգտոնում։ Թաղված է ամուսնու կողքին՝ Գրանթի դամբարանում (Նյու Յորք)։


== Ծանոթագրություններ ==


== Արտաքին հղումներ ==
White House biography
White Haven — Ulysses S Grant National Historic Site
Լա Սելվ (Էնայի գավառ)

Լա Սելվ (ֆր.՝ La Selve), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02705։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 205 մարդ։ 


== Տնտեսություն ==
2010 թվականին 139 մարդկանցից (15—64 տարեկան) 94-ը եղել են առավել ակտիվ տնտեսվարողներ, 45-ը եղել են համեմատաբար ոչ ակտիվ (ակտիվության ցուցանիշը կազմել է 67,6 %, 1999 թվականին եղել է 73,3 %)։ 94 ակտիվ քաղաքացիներից 83-ը աշխատել են տարբեր ձեռնարկություններում (43 տղամարդ և 40 կին), անաշխատունակների թիվը կազմել է 11 մարդ (6 տղամարդ և 5 կին)։ 45 ոչ ակտիվ մարդկանցից 11-ը եղել են կամ աշակերտ կամ էլ ուսանող, 17-ը եղել են թոշակառու, 17-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Լա Սելվ ազգային համալսարանի վիճակագրությունը (ֆր.)
Շիպելկա

Շիպելկա (ռուս.՝ Шипелька), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է գետի Վիդրիխաի ձախ ափին՝ 19 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200005074
Հիդրոլոգիական ուսումնասիրությունների կոդը - 115200507
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աբդօղլու

Աբդօղլու, գյուղ Կիլիկիայում, Ադանա քաղաքից հարավ, Ջեյհան գետի աջ ափին։ Բաժանված էր Վերին և Ներքին թաղերի։
XX դարի սկզբին ուներ շուրջ 800 հայ բնակիչ։ 1909 և 1919 թ թվականին թուրքերի կողմից կոտորվել է բնակչության մի մասը, իսկ մի կերպ փրկվածները ապաստանել են աշխարհի տարբեր երկրներում։
Բնակչությունը հիմնականում զբաղված էր երկրագործությամբ, այգեգործությամբ ու անասնապահությամբ։ Գյուղն ուներ եկեղեցի (Սուրբ Գևորգ) և նախակրթարան։


== Ծանոթագրություններ ==
Ալեքսանդր Գաբովիչ

Ալեքսանդր Մարկովիչ Գաբովիչ (ռուս.՝ Александр Маркович Габо́вич, 1907 - 1974, Մոսկվա, ԽՍՀՄ), խորհրդային թատերական ռեժիսոր։


== Կենսագրություն ==
Ալեքսանդր Գաբովիչը ծնվել է 1907 թվականին։ 1926-1937 թվականներին աշխատել է Ռուբեն Սիմոնովի թատրոն-ստուդիայում, ղեկավարել թատրոնի ուսումնական մասը։ 1939-1956 թվականներին որպես դերասան և ռեժիսոր հադնես է եկել Ե․ Վախթանգովի անվան թատրոնում, իսկ 1941-1945 թվականներին՝ թատրոնի ռազմաճակատային մասնաճյուղում, որտեղ մասնակցել է գրեթե բոլոր ներկայացումների ստեղծմանը։
Եղբայրը բալետի պարող, պարուսույց, մանկավարժ Միխայիլ Գաբովիչն է։


== Ներկայացումներ ==


== Մրցանակներ և պարգևներ ==
Երկրորդ աստիճանի Ստալինյան մրցանակ (1950)՝ Նիկոլայ Վիրտայի «Դատապարտվածների դավադրությունը» բեմադրության համար
Կարմիր աստղի շքանշան (փետրվարի 26, 1945)
Մեդալ «Աշխատանքային արիության համար» (դեկտեմբերի 16, 1946)


== Ծանոթագրություններ ==
Վոլոդարովկա (ավան, Բոգոդուխովի շրջան)

Վոլոդարովկա (ուկրաիներեն՝ Володарівка), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1919 թվականին։
2001 թվականի տվյալներով Վոլոդարովկա ավանում բնակվում էր 218 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 1453,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հոսներ

Հոսներ, գյուղակ Արևմտյան Հայաստանում, Բիթլիսի վիլայեթի Սասունի Խիանք գավառակում։ Ըստ այլոց բաժանմամբ գյուղը պատկանում էր Փսանք կամ Տալվորիկ գավառակին։
1870-ականներին ուներ 8 տուն հայ, իսկ 1913 թ.-ին՝ 4 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շեֆրևիլ Տոնանկուր

Շեֆրևիլ Տոնանկուր (ֆր.՝ Cheffreville-Tonnencourt), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 229 մարդ, բնակչության խտությունը` 29.66 մարդ/կմ²։ Բնակավայրը զբաղեցնում է 7.72 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 129-ը, իսկ ոչ ակտիվները` 41։ Ակտիվության ցուցանիշը կազմում է 75,9 %։ 129 աշխատունակ մարդկանցից աշխատել է 118 անձ (60 տղամարդ և 58 կին)։ Գործազուրկ են եղել 11 անձ (3 տղամարդ և 8 կին)։ 41 անաշխատունակներից 15-ը եղել են աշակերտներ կամ ուսանողներ, 18-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վալմաոցա

Վալմաոցա (էստ․՝ Valmaotsa), գյուղ Էստոնիայի Տարտումաա նահանգի Լաևա շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոլսեմ

Մոլսեմ (ֆր.՝ Molsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 9382 մարդ, բնակչության խտությունը` 864.70 մարդ/կմ²։ Բնակավայրը զբաղեցնում է 10.85 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 20 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6140 աշխատունակ (15-64 տարեկան)  բնակիչ, որոնցից ակտիվ էին 4609-ը, իսկ ոչ ակտիվները` 1531։ Ակտիվության ցուցանիշը կազմում է 75,1 %։ 4609 աշխատունակ մարդկանցից աշխատել է 4042 անձ (2131 տղամարդ և 1911 կին)։ Գործազուրկ են եղել 567 անձ (304 տղամարդ և 263 կին)։ 1531 անաշխատունակներից 534-ը եղել են աշակերտներ կամ ուսանողներ, 503-ը` թոշակառուներ, իսկ 494-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բեկեշևո (գյուղ, Բայմակսկի շրջան)

Անվան այլ կիրառումների համար տե՛ս՝ ԲեկեշևոԲեկեշևո (ռուս.՝ Бекешево, բաշկիրերեն՝ Бикеш), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 816 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թամարա Մելնիկովա

Թամարա Միխայլովնա Մելնիկովա  (ռուս.՝ Тамара Михайловна Мельникова, նոյեմբերի 15, 1940(1940-11-15) կամ դեկտեմբերի 9, 1944(1944-12-09), Յարմոլինցի, Khmelnytskyi Raion, Խմելնիցկիի մարզ, Ուկրաինական ԽՍՀ, ԽՍՀՄ), ռուս թանգարանային աշխատող, մանկավարժ, գրականագետ։ ՌԽՖՍՀ մշակույթի վաստակավոր աշխատող, ՌԴ Պետական մրցանակի դափնեկիր (2014)։


== Կենսագրություն ==
Ծնվել է 1940 թվականի նոյեմբերի 15-ին Յարմոլինցիում (Խմելնիցկու մարզ, Ուկրաինական ԽՍՀ, ԽՍՀՄ)։
1962 թվականին ավարտել է Պենզայի Վ. Գ. Բելինսկու անվան մանկավարժական ինստիտուտի պատմա-բանասիրական ֆակուլտետը։ 1962 թվականից աշխատել է Պենզայի շրջանի Կոլիշլեյսկի շրջանի Կրուտցովյան ութամյա դպրոցում որպես ռուսաց լեզվի ուսուցիչ։ 1968 թվականից աշխատել է Մ. Յ. Լերմոնտովի տուն-թանգարանում՝ որպես ավագ գիտաշխատող, իսկ կարճ ժամանակ անց դարձել է գլխավոր պահառու, այնուհետև՝ գիտական աշխատանքի գծով փոխտնօրեն։


=== Լերմոնտովյան «Տարխանի» արգելոց-թանգարանի ղեկավար ===
1978 թվականից Լերմոնտովի «Տարխանի» պետական արգելոց-թանգարանի տնօրենն է։

Վարել է ֆոնդերի կոմպլեկտավորում (շուրջ 6 հազար միավոր), Լերմոնտովի գերեզմանի վրայի մատուռի (1978-1994), Մարիա Եգիպտացու և Միխայիլ Արխիստրատիգի (1983-1985) եկեղեցիների, տուն-թանգարանի (1990-1997) վերականգնումը  և այլն։ Մասնակցել է Նարովչատում Ա. Ի. Կուպրինի թանգարանի կազմակերպմանը, Վ. Գ. Բելինսկու թանգարանի ցուցադրության ստեղծմանը, Ա. Ն. Ռադիշչևի թանգարանի վերականգնմանը։
Առաջին անգամ Ռուսաստանում 1990-ական թվականներին նախաձեռնել և կազմակերպել է «Տարխանի» արգելոց-թանգարանի տարածքում գործող տնտեսությունների, 19-րդ դարի ազնվական կալվածքի բաղադրիչների վերաստեղծման միջոցառումների համալիր (լճակների մաքրում և մշակում, այգիների վերանորոգում, արոտավայրերի, խոտհարքների վերականգնում և այլն)։
1998-2000 թվականներին նրա ղեկավարությամբ իրականացվել է ազնվականի տան հիմնանորոգում՝ վերականգնելով նրա ներքին ճարտարապետությունը։
Հեղինակ է մարզային և ռուսական մամուլում թանգարանագիտության, լերմոնտովագիտության, երկրաբանության խնդիրների վերաբերյալ հրապարակումների, ֆոնդագրացուցակի։


== Պարգևներ և կոչումներ ==

ՌԽՖՍՀ մշակույթի վաստակավոր աշխատող,
Ժողովուրդների բարեկամության շքանշան (ԽՍՀՄ, 1980),
Ռուսաստանի ազգային օլիմպիական կոմիտեի ոսկե մեդալ (ԽՍՀՄ, 1982),
Պատվո շքանշան (Ռուսաստան, 2008),
Ռուսաստանի Դաշնության պետական մրցանակ (2014),
Պենզայի մարզի պատվավոր քաղաքացի (27.05.2016),
Ալեքսանդր Նևսկու Շքանշան (Ռուսաստան, 2020)։


== Ստեղծագործություններ ==
«И дышит непонятная святая прелесть в них». Пенза, 1995.
Музей-заповедник «Тарханы». Путеводитель. Саратов, 1996 (համահեղինակությամբ).


== Ծանոթագրություններ ==
Ծղալտուբոյի շրջան

Ծղալտուբոյի շրջան (վրաց.՝ წყალტუბოს მუნიციპალიტეტი՝ ծղալտուբոս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Իմերեթի մարզի կազմի մեջ։ Վարչական կենտրոնը Ծղալտուբո քաղաքն է, որը դեռ 1920 թվականին ստացել է առողջարանի կարգավիճակ. այստեղ օգտագործվում են շրջակա հանքային աղբյուրների ջրերի բուժական հատկությունները։ Շրջանի կազմում ներառված են նաև 47 գյուղ։ 2016 թվականի հունվար ամսվա տվյալներով շրջանի բնակչության թվաքանակը եղել է 56.600  (2014 թվականին այդ ցուցանիշը եղել է 56.883):


== Պատկերասրահ ==

		
		


== Ծանոթագրություններ ==
Լյոբրեգատ

Լյոբրեգատ (իսպ.՝ Río Llobregat, կատ.՝ Llobregat), գետ Իսպանիայում։ Հոսում է Կատալոնիա ինքնավար համայնքով։ Գետի ակունքը տեղակայված է Պիրենեյան թերակղզու արևելքում՝ Սիեռա դել Կադիում։ Պատկանում է Միջերկրական ծովի ավազանին։ Երկարությունը կազմում է 175 կմ։ Գետի ավազանը 4,948 կմ2։
Լյոբրեգատը Իսպանիայի Կատալոնիա ինքնավար համայնքի երկրորդ ամենաերկար գետն է։ Գտնվում է Բարսելոնա քաղաքից 10 կմ դեպի հարավ՝ միջազգային օդանավակայանից ոչ հեռու։ Գետի վրա տեղակայված է Սատանի կամուրջը։


== Ծանոթագրություններ ==
Տորիլե

Տորիլե  (իտալերեն՝ Torrile), կոմունա Իտալիայում, Էմիլիա Ռոմանիա մարզում՝ Պարմա գավառում։ 
Բնակչությունը կազմում է 6693 մարդ, բնակչության խտությունը կազմում է 160 մարդ/կմ²։ Զբաղեցնում է 37 կմ² մակերես տարածք։ Փոստային ինդեքսն է՝ 43030։ Հեռախոսային կոդը՝ 0525։
Կոմունայի հովանավորն է Սուրբ Պողոս Առաքյալը։ Տոնը նշվում է հունվարի 25-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բրուքս Աթկինսոն

Բրուքս Աթկինսոն (անգլ.՝ The Brooks Atkinson Theatre)՝ Բրոդվեյի թատրոն, տեղակայված է ԱՄՆ-ի Նյու Յորք քաղաքի Մանհեթենի թատերական թաղամասի 47-րդ փողոցի արևմտյան մասում։ Պատկանում է «Nederlander Organization» ընկերությանը։


== Պատմություն ==
Շենքը կառուցվել է Գերբերտ Կրապպայի նախագծով։ 1926 թվականին այն բացվել է «Mansfield Theatre» անունով։ 1933 թվականին թատրոնի շենքը գնել է Մալքլ Մայերբերգը և վարձակալությամբ հանձնել «CBS» հեռուստաընկերությանը, որն այստեղ նկարահանել է «Ես գաղտնիք ունեմ» և «Ո՞րն է իմ ուղին» հեռուստանախագծերը։ Այդ ժամանակ թատրոնը հայտնի էր «Студия 59 „CBS“» անունով։
1960 թվականին վերանվանվել է «Բրուքս Աթկինսոն»՝ ի պատիվ Նյու Յորք Թայմս-ի նշանավոր թատերական քննադատի։ Թատրոնի սեփականատերը դառնում է «Nederlander Organization» ընկերությունը։
2000 թվականին թատրոնի կահավորումը թարմացվել է «EverGreene Architectural Arts» ընկերության կողմից։ Դահլիճ են բերել ջահը, որն այդտեղ գրեթե  քառասուն տարի բացակայել էր։


== Հիմնական բեմադրություններ ==
1968 թվական՝ «Ջո Էգգայի մահվան օրը», «Սիրեկանները և այլ անծանոթներ»
1970 թվական՝ «Չարլեա մորաքույրը»
1978 թվական՝ «Դան»
1980 թվական՝ «Տելիի հիմարությունը»
1981 թվական՝ «Լոլիտա»
1982 թվական՝ «Պամիմո Թերապի»
1982 թվական՝ «Աղմուկ կուլիսների հետևում»
1985 թվական՝ «Բարերարներ»
1990 թվական՝ «Գերեզմանատների ակումբ»
1992 թվական՝ «Աղջիկը և մահը»
1993 թվական՝ «Նա սիրում է ինձ»
1998 թվական՝ «Մթությանը սպասելով»
1999 թվական՝ «Անձրև վաճառողը»
2000 թվական՝ «Քեռի Վանյան», «Ջեն Էյր»
2002 թվական՝ «Մեդեա»
2007 թվական՝  «Բրիոլին»
2009 թվական՝ «Հավերժ ռոք»
2012 թվական՝ «Պիտերը և երազանքի գրավիչը»
2013 թվական՝ «Կեսգիշերից հետո»
2013 թվական՝ «Սիրային նամակ»
2013 թվական՝ «Գարնանային զարթոնք»
2016 թվական՝ «Մատուցողուհի»


== Ծանոթագրություններ ==


== Արտաքին հղումներ ==
Официальная страница Archived 2013-09-14 at the Wayback Machine.(անգլ.)
Театр «Брукс Аткинсон» на сайте Internet Broadway Database(անգլ.)
Լեխիդրիսթավ

Լեխիդրիսթավ (վրաց.՝ ლეხიდრისთავი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Ծղալտուբոից հեռու է 74 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 55 մարդ։


== Ծանոթագրություններ ==
Իշկարովո

Իշկարովո (ռուս.՝ Ишкарово, բաշկիրերեն՝ Ишҡар), գյուղ Ռուսաստանի, Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 617 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլկովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՎոլկովոՎոլկովո (ռուս.՝ Волково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աչեռնո

Աչեռնո (իտալերեն՝ Acerno), կոմունա Իտալիայում՝ Կամպանիա մարզի Սալեռնո գավառում։ Բնակչությունը կազմում է 2013 մարդ, բնակչության խտությունը կազմում է 42 կմ մարդ/կմ²։ Զբաղեցնում է 72 կմ² մակերես։ Փոստային ինդեքս՝ 84042, հեռախոսային կոդ՝ 00089։
Առեչնո կոմունային հարևան մունիցիպալիտետներն են՝ Ջիֆոնի Վալլե Պիանան, Մոնտեկորվինո Ռովելլան, Կալաբրիտոն, Սեներկիան, Մոնտելան, Բանոլի Իրպինո և Օլևանո սուլ Տուշանոն։
Քաղաքի հովանավորն է սուրբ Դոնատ Արեցցին։ Քաղաքի օրը նշվում է ամեն տարի օգոստոսի 7-ին։


== Ծանոթագրություններ ==
Ռիու Վերմելյուի գավառ

Ռիու Վերմելյուի (պորտ.՝ Microrregião do Rio Vermelho), գավառ Բրազիլիայում՝ Գոյաս նահանգի կազմում։ Մտնում է Գոյաս նահանգի հարավային մարզի մեջ։ Բնակչությունը կազմում է 92 899 մարդ՝ 2006 թվականի տվյալներով։ Զբաղեցնում է 20 205,983 կմ² տարածք։ Բնակչության խտությունը՝ 4,6 մարդ/կմ²։


== Վիճակագրություն ==
Համախառն ներքին արտադրանքը կազմել է 634 598 559,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 882,99 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,726


== Գավառի կազմ ==
Գավառի կազմի մեջ են մտնում հետևյալ համայնքները.

Արագուապաս
Արուանան
Բրիտանիա
Ֆայնա
Գոյաս
Իտապիրապուան
Ժուսարա
Մատրինշան
Սանըա Ֆե դի Գոյաս
Վաս Էլգա (Մեծ Իկայի վտակ)

Անվան այլ կիրառումների համար տե՛ս՝ Վաս Էլգա (այլ կիրառումներ)Վաս Էլգա (ռուս.՝ Вас-Елга), գետ Ռուսաստանում, հոսում է Բաշկորտոստան հանրապետությունով։ Գետաբերանը գտնվում է Մեծ Իկ գետի ձախ ափից 60 կմ հեռավորության վրա։ Գետի երկարությունը կազմում է 49 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկոմի ավազանային շրջանին, գետի ջրատնտեսային տեղամասը՝ Այ, գետի ենթաավազանը Բելայա գետն է, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում  Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201012111100022457
Կոդը ըստ հիդրոլոգիական հետազոտության (ՌԴ) — 111102245
Ավազանի կոդը — 10.01.02.010
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Հովնան եպիսկոպոս Հակոբյան

Հովնան եպիսկոպոս Հակոբյան, Հայ Առաքելական Եկեղեցու Գուգարաց թեմի առաջնորդ։


== Կենսագրություն ==
Տ. Հովնան եպիսկոպոս Հակոբյանը (ավազանի անունով Արթուր) ծնվել է 1978թ. Գյումրի քաղաքում։


=== Կրթությունը և հոգևոր ծառայությունները ===
1985-1993 թթ. սովորել է տեղի Պետրոս Դուրյանի անվան թիվ 28 միջնակարգ դպրոցում։ 1993-1997 թթ. ուսանել և ավարտել է Շիրակի թեմի հոգևոր ընծայարանը։ 1997-2003 թթ. ուսանել է Մայր Աթոռ Ս. Էջմիածնի Գևորգյան հոգևոր ճեմարանում։ 2002 թ. դեկտեմբերի 24-ին` Ս. Ստեփաննոս նախավկայի տոնին, ձեռամբ Տ. Ներսես արքեպիսկոպոս Պոզապալյանի, ձեռնադրվել է սարկավագ։ 2003 թ. Ն.Ս.Օ.Տ.Տ Գարեգին Բ. Ամենայն Հայոց Կաթողիկոսի տնօրինությամբ աշխատանքի է անցել Կաթողիկոսարանում` որպես պարետ։ 2003 թ. հոկտեմբերի 30-ին պաշտպանել է ավարտաճառ` «Հովհան Օձնեցու արմատական բարեփոխումները հայոց Ճաշոց-տոնացույցում» թեմայով։ 2003 թ. նոյեմբերի 23-ին, ձեռամբ Տ. Դավիթ արքեպիսկոպոս Սահակյանի, ձեռնադրվել է կուսակրոն քահանա։ 2004 թ. ուսանել է Գերմանիայի Արևելյան եկեղեցիների ինտիտուտում` հետևելով գերմաներենի դասընթացներին։ 2006 թ. հունիսի 20-ից նշանակվել է Ամենայն Հայոց Կաթողիկոսի գավազանակիր։ 2008 թ. դեկտեմբերի 20-ից նշանակվել է Մայր Աթոռ Սուրբ Էջմիածնի արարողապետ` շարունակելով գավազանակրի պարտականությունը։ 2010 թ. ապրիլի 15-ին պաշտպանել է վարդապետական թեզ «Թոնդրակեցիների կեղծ աղանդը» թեմայով։   2010 թ. ապրիլի 20-ին ստացել է Վարդապետական մասնավոր չորս աստիճանները` ձեռամբ Մայր Աթոռ Սուրբ Էջմաիծնի լուսարարապետ Տ. Արարատ եպիսկոպոս Գալթակչյանի։ Նույն տարում մեկնել է ԱՄՆ-ի Սան Կլաուդ քաղաքի Սուրբ Հովհաննես համալսարան` հետևելով աստվածաբանության դասընթացների։ 2010 թ. դեկտեմբերի 20-ին Նորին Սրբության բարձր տնօրինությամբ նշանակվել է Մայր Աթոռ Սուրբ Էջմիածնի լուսարարապետի պաշտոնակատար։ 2011 թ. սեպտեմբերի 7-ին Վեհափառ Հայրապետի բարձր տնօրինությամբ նշանակվել է Մայր Աթոռ Սուրբ Էջմիածնի լուսարարապետ։ 2011թ. նոյեմբերի 6-ին Ն.Ս.Օ.Տ.Տ. Գարեգին Բ Ծայրագույն Պատրիարք և Ամենայն Հայոց Կաթողիկոսի ձեռամբ ստացել է եպիսկոպոսական ձեռնադրություն և օծում։ 2020 թ. դեկտեմբերի 21-ին Ն․Ս․Օ․Տ․Տ․ Գարեգին Երկրորդ Ծայրագույն Պատրիարք և Ամնայն Հայոց Կաթողիկոսի hայրապետական տնօրինությամբ, ազատվելով Մայր Աթոռ Սուրբ Էջմիածնի լուսարարապետի և մայրավանքում զբաղեցրած մյուս բոլոր պաշտոններից, նշանակվել է Գուգարաց թեմի առաջնորդ։


== Ծանոթագրություններ ==
Խոսե Աբելյա

Խոսե Աբելյա (իսպ.՝ José Javier Abella Fanjul, փետրվարի 10, 1994(1994-02-10), Կորդոբա, Վերակրուս, Մեքսիկայի Միացյալ Նահանգներ), մեքսիկացի ֆուտբոլիստ, «Սանթոս-Լագունա» թիմի պաշտպան։


== Ակումբային կարիերա ==
Աբելյան «Սանթոս-Լագունա» թիմի սան է։ 2011 թվանականին Խոսեն հայտավորված էր մրցաշրջանի հայտացուցակում։ Չխաղաց ոչ մի րոպե և մի անգամ հայտնվեց պահեստայինների նստարանին ու Աբելյան դարձավ Մեքսիկայի չեմպիոն։ 2012 թվականի հուլիսի 27-ին «Կրուս-Ասուլ» թիմի դեմ խաղում Աբելյան իր նորամուտը նշեց։ Նա միանգամից իր տեղը զբաղեցրեց մեկնարկային կազմում և Ֆիլիպե Բալոյայի հեռանալուց հետո դարձավ հիմնական պաշտպան։ 2014 թվականի փետրվարի 19-ին «Պենյարոլյա» թիմի դեմ խաղում նա խփեց իր առաջին գոլը։


== Միջազգային կարիերա ==
2013 թվականին Մեքսիկայի երիտասարդական հավաքականում Աբելյան մասնակցեց Տուլոնի մրցաշարին։ 
Այդ նույն թվականին նա դարձավ Հյուսիսային Ամերիկայի երիտասարդական հավաքականի գավաթի խաղարկության սեփականատեր, չնայելով նրան, որ նա ոչ մի րոպե չխաղաց։ 2013 թվականի ամռանը Աբելյան երիտասարդական հավաքականի հետ գնաց Թուրքիա՝ աշխարհի առաջնությանը և խաղաց Հունաստանի, Պարագվայի, Մալիի և Իսպանիայի հավաքականի թիմերի հետ։


== Ձեռքբերումներ ==


=== Ակումբային ===
«Սանթոս-Լագունա»

Մեքսիկայի լիգա - Կլաուսուրա 2011/2012
Մեքսիկայի լիգա - Կլաուսուրա 2015


=== Միջազգային ===
«Մեքսիկա»

Հյուսիսային Ամերիկայի երիտասարդական հավաքականի գավաթ - 2013


== Ծանոթագրություններ ==
Ալեսանդրո Ալորի

Ալեսանդրո Ալորի (իտալերեն՝ Alessandro di Cristofano di Lorenzo del Bronzino Allori, մայիսի 31, 1535[…], Ֆլորենցիա - սեպտեմբերի 22, 1607(1607-09-22)[…], Ֆլորենցիա[…]), իտալացի նկարիչ, մանյերիզմի ներկայացուցիչ։


== Կենսագրություն ==
Եղել է իր հորեղբոր՝ Անյոլո Բրոնզինոյի աշակերտը, հենց այդ պատճառով էլ նրան երբեմն կոչում են Ալեսանդրո Բրոնզինա։ Տաղանդավոր նկարիչ, բայց տուժվել է Միքելանջելոյի հզոր ազդեցությունից։ Մանյերիզմի արտացոլումն առավել տեսանելի է իր կրոնական նկարներում։ Սրանք բավական կոշտ և պայմանական օրինակներ են սուր գույներով։ Ալորիի տաղանդը ի հայտ է գալիս նրա հիասքանչ, ջանասիրաբար նկարված դիմանկարներում։
Նրա կարևորագույն աշխատանքներն են.

«Հիսուսի մկրտությունը»
«Իսահակի զոհաբերությունը»
Ջուլիանո Մեդիչիի, Բյանկա Կապելոյի և հենց իր դիմանկարները
«Կույսի Սուրբ ծնունդը»
«Քրիստոսը Մարթայի և Մարիամի մոտ»
«Բերսաբեն լողավազանում»Ալեսանդրո Ալորիի որդին՝ Քրիստոֆանո Ալորին նույնպես դարձավ նկարիչ։


== Ծանոթագրություններ ==
Զայցևո (գյուղ, Յարցևսկի շրջան)

Անվան այլ կիրառումների համար տե՛ս՝ ԶայցևոԶայցևո (ռուս.՝ Зайцево), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 564 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեյկա (աուլ, Ուստ-Աբականսկի շրջան)

Անվան այլ կիրառումների համար տե՛ս՝ ԲեյկաԲեյկա (ռուս.՝ Бейка), աուլ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիբեյրա դու Պոմբալ

Ռիբեյրա դու Պոմբալ (պորտ.՝ Ribeira do Pombal), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 47 400 մարդ՝ 2007 թվականի տվյալներով։ Գրավում է 807,137 կմ2 տարածք։ Բնակչության խտությունը՝ 60,7 մարդ/կմ²։
Քաղաքի տոնը նշվում է սեպտեմբերի 19-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 119.098.216,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.470,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,603 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Իսկրա (գյուղ, Կարդիմովսկի շրջան)

Անվան այլ կիրառումների համար տե՛ս՝ ԻսկրաԻսկրա (ռուս.՝ Искра), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուելվա (պրովինցիա)

Ուելվան պրովինցիա է հարավային Իսպանիայում՝ Անդալուսիա ինքնավար համայնքի արևմտյան մասում։ Պրովինցիան սահմանակից է Պորտուգալիային, Բադախոսի, Սևիլյայի, Կադիսի պրովինցիաներին և Ատլանտյան օվկիանոսին։ Պրովինցիայի կենտրոնը Ուելվա քաղաքն է։
Տարածքը կազմում է 10,148 կմ², Բնակչությունը՝ 483,792 մարդ (2005), որոնցից 30% -ը բնակվում է մայրաքաղաքում, և բնակչության խտությունը կազմում է 47,67 քառ կմ։ Այն պարունակում է 79 մունիցիպալիտետ։
Տնտեսությունը հիմնված է գյուղատնտեսության և հանքարդյունաբերության վրա։ Հայտնի Ռիո Տինտո հանքերը աշխատել են սկսած Մ․թ․ա 1000 թվականից և եղել են Հռոմեական կայսրության համար պղնձի հիմնական աղբյուրը։ Որպես հնագույն հանքարդյունաբերության ապացույց, հռոմեական հանքերում հայտնաբերվել են տասնվեց միլիոն տոննա հռոմեական կավ։ 1873 թվականին բրիտանական ընկերությունները վերսկսեցին խոշոր հանքարդյունաբերությունը։
Պրովինցիայում են գտնվում Պալոս դե լա Ֆրոնտերան և Մոգերան, որտեղ Քրիստափոր Կոլումբոսը 1492 թվականին սկսել է իր առաջին ճանապարհորդությունը։ Պրովինցիան կիսում է Դոնյանա ազգային պարկը։


== Զբոսաշրջություն ==
Պրովինցիայի հետաձգված զբոսաշրջային զարգացումը թույլ է տվել ավելի լավ քաղաքային պլանավորում, քան իսպանական ափին գտնվող այլ մարզերում։ Իսլանտիլյան և Իսլա Կանելան այս փորձի օրինակն են։ Թեև փոքր մասշտաբներով այլ շրջանների համեմատ, քաղաքային ճնշումը շարունակվում է։ Նախորդ զարգացումները, որոնք քիչ պլանավորում են ունեցել, մինչև վերջին ժամանակները Էլ Ռոմպիդոն, Էլ Պորտիլը, Մասագոնը և Մատալասանասն են։
Թեև Պունտա Ումբրիան ամառային զբոսաշրջության ժողովրդավարացման գործընթացից հետո, սկսեց քաղաքային զարգացումը, քանի որ մոտ էր մայրաքաղաքին և լողափին։ Ներկայիս զարգացման համար զբոսաշրջությունն անխուսափելի էր։ Այլ տուրիստական ​​գոտիներն են՝ Նուևո Ումբրիան, Նուևո Պորտիլը, Պունտա դել Մորալը, Լա Անտիլան և Ուրբասուրը։ Մարիսմաս դե Իսլա Կրիստինան պաշտպանված բնական արգելոցներ են։


== Կանաչ էլեկտրականություն ==
Ուելվան ունի 388 մեգավատտ հզորության քամու ուժգնություն , 68 ՄՎտ կենսազանգվածը և 66 ՄՎտ արեւային էներգիա։ 220 կիլովոլտանոց էլեկտրահաղորդման գիծը կառուցվել է հիմնական ցանցին հզորություն ուղարկելու, ինչպես նաև Իսպանիայի և Պորտուգալիայի միջև կապերի բարելավման համար։


== Պատկերասրահ ==

		
		


== Ծանոթագրություններ ==


== Արտաքին հղումներ ==
http://www.diphuelva.es Ուելվա (պրովինցիա). պաշտոնական կայք  (Իսպաներեն)
Natural Park Doñana (Իսպաներեն)
Natural Park Sierra de Aracena and Picos de Aroche (Իսպաներեն)
(2854) Ռոուսոն

(2854) Ռոուսոն (անգլ.՝ Rawson), աստերոիդ աստերոիդների հիմնական գոտում։ Հայտնաբերվել է 1964 թվականի մայիսի 6-ին Դևիդ ՄակԼեյշի կողմից Կորդովայում։
Միջին հեռավորությունը Արեգակից կազմում է 2,204963 ա. մ., առավելագույնը մոտենում է 1,9369 ա. մ. հեռավորության վրա և հեռանում 2,473 ա. մ.։ Արեգակի շուրջ մեկ ամբողջական պտույտ է կատարում 1195,91 երկրային օրվա ընթացքում, իր ուղեծրով շարժվելով միջինում 0,301025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2854) Ռոուսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնտեմաջորե Բելսիտո

Մոնտեմաջորե Բելսիտո (իտալերեն՝ Montemaggiore Belsito), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 3866 մարդ, բնակչության խտությունը կազմում է 125 մարդ/կմ²։ Զբաղեցնում է 31 կմ² մակերես տարածք։ Փոստային ինդեքսն է՝ 90020։ Հեռախոսային կոդը՝ 00091։


== Ծանոթագրություններ ==
Ոսկանյան տպարան

Ամստերդամի հայկական տպագրություն կամ Ոսկանյան տպարան, առաջին տպարանը հիմնել է Էջմիածնի (այժմ՝ Վաղարշապատ) նոտար Մատթեոս Ծարեցին, Ամենայն հայոց կաթողիկոս Հակոբ Ջուղայեցու հանձնարարությամբ, 1660 թվականին։


== Պատմություն ==
Անդրանիկ հրատարակությունը Ներսես Շնորհալու «Յիսուս Որդին» էր, որը Ծարեցու մահից հետո (1661) լույս է ընծայել վաճառական Ավետիս Ղլիճենցը (Ոսկան Երևանցու եղբայրը)։ 1661 թվականից, տպարանի տնօրինությունը ստանձնել է Ոսկան Երևանցու աշակերտ Կարապետ Անդրիանացին։
1664 թվականից տպարանի տնօրինությունը ստանձնել է Ոսկան Երևանցին, որի անունով էլ այն կոչվել է Ոսկանյան տպարան։ Գործել է երեք քաղաքներում՝ Ամստերդամում (մինչև 1669 թվականը), Լիվոռնոյում (մինչև 1672 թվականը), Մարսելում (մինչև 1686 թվականը)։ Հրատարակել է 42 անուն հայկական գիրք։
Ամստերդամում տպարանը լույս է ընծայել 22 անուն գիրք՝ Սաղմոսարաններ, մեծ Ժամագիրք, Շարակնոց, Աստվածաշունչ, Մաշտոց, Նոր կտակարան, այբբենարան, Ոսկան Երևանցու «Քերականութեան գիրքը», Մովսես Խորենացուն վերագրվող «Աշխարհացույցը» (1668) և Վարդան Այգեկցու առակները, Առաքել Դավրիժեցու «Գիրք պատմութեանցը» (1669)։ Ոսկան Երևանցին հայկական հրատարակումների տպաքանակը մի քանի հարյուրից հասցրել է մի քանի հազարի։
1685 թվականին Ոսկան Երևանցու աշակերտներից Մատթեոս Վանանդեցի Հովհաննիսյանը Ամստերդամում սկզբնավորել է հայկական երկրորդ տպարանը, որի տնօրենը դարձել է Թովմաս Վանանդեցին, իսկ նրա մահից հետո (1703)՝ Ղուկաս Վանանդեցին։ Վանանդեցիների գրահարատարակչական տունը (տպարանը) դժվարին պայմաններում գործել է 32 տարի, լույս ընծայել Շարակնոց, «Համատարած աշխարհացոյց» (հայկական առաջին տպագիր քարտեզը՝ կիսագնդեր, 1695, փորագրիչներ՝ հոլանդացի Ադրիան և Պետրոս Սկոմբեկ եղբայրներ), Մովսես Խորենացու «Հայոց պատմութիւնը», Ղուկաս Վանանդեցու աշխատությունները, Արիստոտելի «Յաղագս առաքինութեանց» և այլ գործեր։
Ամստերդամում Վանանդեցիների հետ բարեկամական հարաբերություններ են ունեցել գերմանացի փիլիսոփա, մաթեմատիկոս Գ․ Լայբնիցը, արևելագետ Յո․ Շրյոդերը, նրանց այցելել է Ռուսաստանի կայսր Պետրոս I-ը։ Վանանդեցիների գրահրատակչական տունը փակվել է 1917 թվականին։


== Տես նաև ==
Էջմիածնի Սուրբ Գրիգոր Լուսավորչի տպարան


== Ծանոթագրություններ ==


== Նշումներ ==


== Գրականություն ==
Սարուխան Ա․, Հոլլանդան և հայերը ԺԶ―ԺԹ դարերում, Վիեննա, 1926։
Լևոնյան Գ․, Հայ գիրքը և տպագրության արվեստը, Երևան, 1958։
Գրիգորյան Մ., Նոր նյութեր և դիտողություններ հրատարակիչ Վանանդեցվոց մասին, Վիեննա, 1969։
Ռաֆայել Իշխանյան, Հայ գրքի պատմություն, հ. 1, Երևան, 1977։
Ռաֆայել Իշխանյան, Հայ գիրքը, Երևան, 1981։


== Արտաքին հղումներ ==
Ռ․ ԻՇԽԱՆՅԱՆ ՈՍԿԱՆՅԱՆ ՏՊԱՐԱՆԸ ԵՎ ՆՐԱ ՀՐԱՏԱՐԱԿԱԾ ԱՍՏՎԱԾԱՇՈԻՆՉԸ Archived 2018-11-23 at the Wayback Machine.
Բանիկ (Երզնկայի գավառ)

Անվան այլ կիրառումների համար տե՛ս՝ Բանիկ (այլ կիրառումներ)Բանիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 18 կմ հյուսիս-արևմուտք, Երզնկա-Սեբաստիա ճանապարհի աջ կողմում` բլրապատ վայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==